stanford-oval/wikipedia huggingface dataset:
רוז אל-יוסף
ביוגרפיה > חיים אישיים

בעלה הראשון של אל-יוסף, מוחמד עבד אל-קודוס, עזב אותה ב-1919 כשהוא גילה שהיא בהריון. השניים התגרשו אחרי שנולד בנם, אחסאן עבד אל-קדוס, שהיה לאחד מהסופרים הגדולים במצרים. בינתיים, היא התפתחה ידידות בינה לבין שחקן אחר, זאקי טולאימאת, והיא נישאה לו כעבור מספר שנים. ב-1923 נולדה בתם, אמאל טולאימאת. השניים נפרדו, אך לא התגרשו, כעבור 9 שנים, לאחר שזאקי ניהל מספר רומנים מתוקשרים בעת שהותו בפריז. ילדיה תיארו אותה כעדינה וביישנית אך קשוחה וחזקה. אחסאן כתב שלמרות היעדר תעודות וכישורים מדעיים, הצליחה אל-יוסף והתפרסמה בעקבות האסרטיביות שלה ובזכות אישיותה הפמיניסטית החזקה והמיוחדת; וכן שהצליחה לשבור מוסכמות וגבולות חברתיים ופוליטיים, ולנפץ דעות קדומות שהוטלו על נשים בתקופתה, שמנעו מהן את זכות הביטוי העצמי ואת השתלבותן בזירה הפוליטית והחברתית.
אל-יוסף נפטרה ב-10 באפריל 1958, בגיל 67.
במהלך חייה סירבה אל-יוסף להרשות פרסומים אישיים או ביוגרפיים אודותיה. ב-1999, משפחתה נתנה רשותה ליצירת סרט תיעודי על חייה, בבימויו של מוחמד כמאל אל-קליובי, בשם The Legend of Rose Al Youssef.
הערות שוליים

1 2  Rose Al-Yousef: The Woman Who Broke New Ground, Khariah Hindawi, Arab News,  April 8 2004
↑  "The Arab Human Development Report 2005: Towards the Rise of Women in the Arab World," p. 102.
↑  Cathlyn Mariscotti (2008). Gender and Class in the Egyptian Women's Movement, 1925-1939: Changing Perspectives. Syracuse University Press. p. 114. ISBN 978-0-8156-3170-5.
↑  James J. Napoli; Hussain Y. Amin (1 בספטמבר 1997).  Festus Eribo; William Jong-Ebot (eds.). Press Freedom in Egypt. {{cite book}}:  (עזרה)
↑  Nathalie Bernard-Maugiron (1999). "Freedom of the press in Egypt: Checks and Balances". Law Journal Library.
↑  The Legend of Rose Al Youssef, 1999
| --- | --- |
בקרת זהויות :  NLI: 987007257283405171  GND: 1021408247  LCCN: nr91021703  VIAF: 4589165110754536780003   WorldCat (עם VIAF): 4589165110754536780003
ריקי (פולין)

| --- | --- |
סמל ריקיסמל ריקי

ריקי על רקע שרידי בית העלמין היהודי בה
 מדינה:  פולין פולין
 פרובינציה:  לובלין (פרובינציה) לובלין
 מחוז:  ריקי
 תאריך ייסוד:  1442 
 שטח:  27 קמ"ר
 אוכלוסייה:  ‏
  ‑ בעיירה:  9,229 (31 במרץ 2021)
 קואורדינטות:  51°38′00″N 21°56′00″E﻿ / ﻿51.633333333333°N 21.933333333333°E﻿ / 51.633333333333; 21.933333333333 
 אזור זמן:  UTC+1
 http://www.ryki.pl
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיריקי(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיריקי(למפת פרובינציית לובלין רגילה) לובלין חלם זמושץ' ביאלא פודולסק  שווי. פ. פודקרפצקיה בלארוס אוקראינה מזוביהריקי(למפת פרובינציית לובלין מוגדלת) לובלין חלם זמושץ' ביאלא פודולסק  שוויינטו. פוד. פודקרפצקיה בלארוס אוקראינה מזוביהריקי  he tabBackground:;tabBorder:#aaa;defaultTab:0;
 
ריקי (בפולנית: Ryki) היא עיירת מחוז בפרובינציית לובלין בפולין, בה התקיימה עד השואה קהילה יהודית גדולה.
תולדות היישוב

ריקי נוסדה במאה ה-15 ככפר פרטי בבעלות אצולה, ובשנת 1553 נמנו בה 20 בתי עץ. בשנת 1782 הוענקו לריקי זכויות עיר, אולם 12 שנים לאחר מכן פרצה בה שרפה גדולה, שהביאה לשיתוקה.
בחלוקת פולין השלישית, בשנת 1795, נכללה העיירה בתחום אוסטריה, ובשנת 1815 נכללה בתחום פולין הקונגרסאית. בתחילת מלחמת העולם הראשונה נערכו בסביבת העיירה מספר קרבות, ורוב תושביה עזבו אותה.
יהודי ריקי

יהודים נזכרים בריקי מסוף המאה ה-16, ובמאה ה-19 גדל מספרם באופן משמעותי, חרף הגבלות שהטילו הרוסים על התיישבות יהודים באזור. מסוף המאה ה-19 ועד מלחמת העולם הראשונה היוו היהודים כ-90% מתושבי ריקי.
בין מלחמות העולם נמנו בעיירה כ-2,400 יהודים, למעלה משני שלישים מתושביה, והתקיימה בה פעילות של המפלגות היהודיות השונות.
יהודי ריקי > בשואה

עם כיבוש העיירה בידי הגרמנים ב-17 בספטמבר 1939, פרעו אלו ביהודיה, ובזזו את רכושם. בהמשך, נצטווה יודנרט שמונה בעיירה לספק לגרמנים מדי יום מאות עובדי כפייה יהודים.
בסוף 1940 רוכזו כ-1,800 יהודי ריקי בגטו צפוף שהוקם בה, ובחורף 1942-1941 מתו עשרות מיושביו ממגפת טיפוס הבהרות.
בליל ה-6 במאי 1942 פשטו אנשי ס"ס ושוטרים פולנים על הגטו שבעיירה, וריכזו את כל יושביו בכיכר השוק, תוך רצח קשישים וחולים במקום. יתר היהודים הוצעדו לדמבלין אירנה, תוך רצח כ-130 יהודים בדרך, בעיקר ילדים. בדמבלין נערכה ביהודי העיירה סלקציה, שלאחריה הועברו כ-200 צעירים למחנה עבודה, וכל יתר היהודים שולחו במשלוח של כ-3,000 יהודים בקרונות משא למחנה ההשמדה סוביבור.
מקהילת ריקי שרדו את השואה כ-30 יהודים, אך אלו לא שבו להתגורר בה, לאחר ש-6 מהם נרצחו בידי הפולנים המקומיים.
רות וודסמול

| --- | --- |

 לידה:  20 בספטמבר 1883 אטלנטה, ג'ורג'יה, ארצות הברית 
 פטירה:  25 במאי 1963 (בגיל 79) ניו יורק, ארצות הברית 
 מדינה:  ארצות הברית 
 השכלה:  אוניברסיטת היידלברג  מכללת ולסלי  אוניברסיטת נברקסה 
 מעסיק:  האומות המאוחדות 
 
רות פראנסס וודסמול (באנגלית: Ruth Frances Woodsmall,‏ 20 בספטמבר 1883–1963) הייתה מחנכת, מיסיונרית נוצרית ופעילה חברתית והומניטרית אמריקאית, שנודעה, בין השאר במחקריה על מעמד הנשים במזרח התיכון. הייתה מורה לאנגלית בהכשרתה. הייתה מראשי איגוד הצעירות הנוצריות YWCA האמריקאי והעולמי.
ביוגרפיה

רות וודסמול נולדה באטלנטה שבג'ורג'יה כבת הצעירה מבין שלושת ילדיו של עורך הדין והמורה הריסון ס. וודמול ושל המורה לאמנות מרי אליזבת לבית האוס.
היא גדלה באינדיאנפוליס שבאינדיאנה, שם למדה בבתי ספר מקומיים, כולל מכללת פרנקלין ואוניברסיטת אינדיאנה. בהמשך למדה זמן מה באוניברסיטת היידלברג.
ב-1905 סיימה תואר ראשון באוניברסיטת נברסקה ואחר כך בשנת 1906 את התואר השני במכללת וולזלי לנשים בבוסטון.
בשנים 1906–1917 עבדה רות וודסמול כמורה לאנגלית ומנהלת בית ספר בבתי ספר תיכון במדינות נבדה וקולורדו. בהמשך החזיקה תפקידים במסגרת הארגון YWCA (ארגון הצעירות הנוצריות) הלאומי והעולמי.
בימי מלחמת העולם הראשונה ארגנה מטעם YWCA בתי הארחה לשם הפגשת החיילים עם בני משפחתם בארצות הברית – בקמפ פייק, ארקנסו, ובצרפת. מאוחר יותר פעלה באיסטנבול בארגון סיוע לפליטים רוסים ויוונים.
אחרי המלחמה, בשנים 1918–1920 עברה זירת פעילותה לשטחים כבושים בגרמניה, אחר כך בפולין, במדינות הבלטיות ובארצות הבלקן. לאחר מכן, בשנים 1920–1928 התגוררה באיסטנבול, בה פעלה כמזכירה של הארגון YWCA במזרח הקרוב והתיכון.
ב-1928–1930 קיבלה מלגת מחקר מקרן רוקפלר ובחסות האוניברסיטה האמריקאית בביירות, על מנת לחקור שינויי מעמד האשה במזרח התיכון, כולל פרס ובהודו.
בעקבות המחקר פרסמה דו"ח הנקרא "נשים מוסלמיות נכנסות לעולם חדש".
בשנת 1930 הייתה רות וודסמול מעורבת בפרויקט מחקר של הכנסיות הפרוסטנטיות לגבי מידת הצלחת המיסיונרים בהשגת התנצרות אוכלוסיות לא מערביות.
בשנים הבאות התקדמה וודסמול בהייררכיה של הארגון YWCA העולמי ובשנת 1935 התמנתה למזכירה הכללית של מועצת YWCA העולמי שישבה בז'נבה. כיהנה בתפקיד זה עד שנת 1947. בשנים 1947–1948 שהתה בשליחות הארגון ביפן.
בשנים 1949–1952 התמנתה לראש המחלקה לענייני נשים של הממשל הצבאי האמריקאי, ולאחר מכן של הנציבות העליונה של האומות המאוחדות בגרמניה הכבושה. השתתפה פעמיים מטעם מזכירות המדינה של ארצות הברית כיועצת בישיבות הוועדה למעמד האישה של האו"ם – בביירות ובז'נבה (ב-1949 ו-1952). פעלה בשנת 1951 כחברה בקבוצת העבודה של אונסקו למען שוויון גישת הנשים לחינוך.
אחרי יציאתה לגמלאות, המשיכה רות וודסמול במחקרים ובכתיבה.
רות וודסמול לא הייתה נשואה. היא נפטרה ב-1963 בניו יורק. לפי בקשתה האחרונה, אפר גופתה פוזר ביערות שליד העיר ז'נבה בשווייץ, בה בילתה שנים רבות מלאות סיפוק.
פרסים ואותות כבוד

1962 – צלב מסדר ההצטיינות של הרפובליקה הפדרלית גרמניה, בדרגת מפקד
ספרים

1933 – Eastern Women Today and Tomorrow (נשים מזרחיות היום ומחר)
1936 – Moslem Women Enter a New World (נשים מוסלמיות נכנסות לעולם החדש)
1955 – Study of the Role of Women, Their Activities and Organizations in Lebanon, Egypt, Iraq, Jordan, and Syria
1960 – Women and the New East
הערות שוליים

↑  חאלד באיג: "מסע הצלב נגד החיג'אב :אז ועכשיו", באתר "Islamic Voice" מרץ 2007
| --- | --- |
בקרת זהויות :  NLI: 987007300022705171  BnF: cb12422410f (data)  GND: 172457599  ISNI: 0000 0000 8106 724X  LCCN: n89673457  SNAC: w6x35v82  SUDOC: 033349339  Trove: 1016790  VIAF: 27447937   WorldCat (עם VIAF): 27447937
רי"א נובוסטי

| --- | --- |

מטה סוכנות הידיעות במוסקבה
 תחום:  מדיה חדשותית 
 מדינה:  רוסיה 
 מטה הארגון:  מוסקבה 
 בעלות:  רוסיה היום 
 תקופת הפעילות:  24 ביוני 1941 – הווה (83 שנים) 
 ria.ru
 
רי"א נובוסטי (ברוסית: РИА Новости) או בשמה המלא הסוכנות הרוסית הבינלאומית למידע (Российское агентство международной информации) היא סוכנות ידיעות מרכזית ברוסיה.
היסטוריה

הסוכנות נוסדה ב-21 ביוני 1941 בעקבות החלטת מועצת הקומיסרים העממיים של ברית המועצות והוועד המרכזי של המפלגה הקומוניסטית של ברית המועצות, מתוקף הצו "אודות לשכת הידיעות הסובייטית" (רוסית: Советское информационное бюро). עקב מלחמת העולם השנייה והחשש מכיבוש מוסקבה, בסיסה של הסוכנות הועבר ממוסקבה ובין אוקטובר 1941 למרץ 1942 שכן בעיר סמרה.
בין כתבי הסוכנות בחו"ל היו כאלה שאספו מידע מודיעיני בשירות מינהל המודיעין הראשי של ברית המועצות.
ב-9 בדצמבר 2013 החליט נשיא רוסיה ולדימיר פוטין על סגירת סוכנות הידיעות. במקומה הוקמה סוכנות ידיעות חדשה בשם "רוסיה היום", ורי"א נובוסטי צומצמה למעמד של סוכנות ידיעות פנים שאינה עוסקת בידיעות בינלאומיות ומפעילה אתר אינטרנט בלבד. כל עובדי סוכנות הידיעות הועברו לעבוד ב"רוסיה היום".
הערות שוליים

↑  רון בן-ישי, וושינגטון – רולטה רוסית, באתר העין השביעית, 21 באוקטובר 2018
↑  סוכנויות הידיעות, פוטין מהדק אחיזה: סגר כלי תקשורת מרכזיים, באתר ynet, 9 בדצמבר 2013
| --- | --- |
בקרת זהויות :  NLI: 987011257394405171  GND: 16036066-3  ISNI: 0000 0001 0685 7097  LCCN: no93012563  MusicBrainz: a550b0e7-b6eb-472b-ae12-7adda6e01514  NKC: ko2003183155  VIAF: 129498549   WorldCat (עם VIAF): 129498549 
ערך זה הוא קצרמרבנושא רוסיה. אתם מוזמנים לתרום לוויקיפדיה ו.
רוז (סרט)

| --- | --- |

כרזת הסרט
 בימוי:  מרק ריידל 
 הופק בידי:  ארון רוסו מרווין וורת' אנתוני ריי
 תסריט:  בו גולדמן ביל קרווי
 עריכה:  רוברט וולף
 שחקנים ראשיים:  בט מידלר  אלן בייטס  פרדריק פורסט
 מוזיקה:  פול רוטשילד 
 צילום:  וילמוש ז׳יגמונד 
 מדינה:  ארצות הברית 
 חברת הפקה:  פוקס המאה ה-20 
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  ארצות הברית 9 בנובמבר 1979
 משך הקרנה:  129 דק' 
 שפת הסרט:  אנגלית 
 סוגה:  סרט מוזיקלי, סרט דרמה 
 תקציב:  8.5 מיליון דולר
 הכנסות:  29,174,648 דולר (בארצות הברית בלבד)
 הכנסות באתר מוג'ו:   rose
 דף הסרט ב־IMDb
 
רוז (באנגלית: The Rose, הוורד) הוא סרט דרמה מוזיקלי אמריקאי משנת 1979 בבימויו של מרק ריידל, אודות זמרת רוק שמתמודדת עם קשיי קריירה, מנהלה האישי וחייה הפרטיים. בסרט משחקים בט מידלר, אלן בייטס, פרדריק פורסט, הארי דין סטנטון, ברי פרימוס ודייוויד קית'.
הסרט מבוסס בחלקית על סיפור חייה של הזמרת ג'ניס ג'ופלין. במקור הוא היה אמור להיקרא "Pearl" על שם אלבומה האחרון, אך משפחתה של ג'ופלין סירבה שהסרט ידבר עליה.
הסרט זכה לביקורות מהללות והוא היה מועמד לארבעה פרסי אוסקר.
עלילה

הסרט מגולל את סיפורה של מרי רוז פוסטר (בט מידלר) המכונה "הוורד". רוז היא זמרת רוק מצליחה השקועה בסיבוב הופעות שיסתיים בביתה שבפילדלפיה. רוז סחוטה רגשית, הן בשל עבודה רבה והן בשל אורח חיים תוסס. לאחר הופעה מוצלחת היא מבקשת ממנהלה האישי ראדג' קאמפל (אלן בייטס) לצאת לשנה הפוגה בקריירה שלה, אך הוא מסרב לבקשתה.
לאחר הופעה אחת היא נפגשת עם ביילי ריי (הארי דין סטנטון), זמר שהיא מעריכה, והוא מבקש ממנה להפסיק לשיר את שיריו. רוז נעלבת מהאיש ובורחת ביחד עם יוסטון דייר (פרדריק פורסט) לבלות. בסוף הסרט, היא עולה על הבמה בפילדלפיה ומתמוטטת בפני הקהל.
צוות שחקנים

בט מידלר - מרי רוז פוסטר
אלן בייטס - ראדג' קאמפל
פרדריק פורסט - יוסטון דייר
הארי דין סטנטון - ביילי ריי
ברי פרימוס - דניס
דייוויד קית' - מאל
הפקה

מלכתחילה קן ראסל היה אמור להפיק את הסרט, אך הוא בחר לביים את הסרט "ולנטינו". מאוחר יותר, הודה ראסל שזה הטעות הגדולה ביותר בקריירה שלו.
פרסים ומועמדויות > זכיות

פרס גלובוס הזהב לשחקנית הטובה ביותר - סרט קומדיה או מוזיקלי (בט מידלר)
פרס גלובוס הזהב לשיר הנושא הטוב ביותר ("The Rose", אמנדה מק'ברום)
פרס גלובוס הזהב לשחקנית החדשה הטובה ביותר (בט מידלר)
פרס איגוד המבקרים האמריקני לשחקן המשנה הטוב ביותר (פרדריק פורסט)
פרסים ומועמדויות > מועמדויות

פרס אוסקר לשחקנית הטובה ביותר (בט מידלר)
פרס אוסקר לשחקן המשנה הטוב ביותר (פרדריק פורסט)
פרס אוסקר לעריכה הטובה ביותר (רוברט וולף, קרול טימות'י אומירה)
פרס אוסקר לקול הטוב ביותר (תיאודור סודרברג, דאגלס ויליאמס, פול וולס וג'ים ווב)
פרס גלובוס הזהב לסרט הטוב ביותר - קומדיה או מוזיקלי
פרס גלובוס הזהב לשחקן המשנה הטוב ביותר - סרט קולנוע (פרדריק פורסט)
פרס באפט"א לשחקנית הטובה ביותר (בט מידלר)
פרס באפט"א לקול הטוב ביותר (תיאדור סודברג, דאלאס וויליאמס, פול ווילס וג'ים וובס)
פרס סזאר לסרט הזר הטוב ביותר
רימייק

ב-16 ביוני 2021 נמסר על פיתוח רימייק, שבו תגולם הדמות הראשית על ידי סינתיה אריבו, אשר גם תפיק ביחד עם סולום ויליאמס. הסרט החדש יהיה מחווה למקור, תוך הצגת מחירו הגבוה של הפרסום במבט עכשווי
הערות שוליים

1 2 3 4 5  אתר פרסי גלובוס הזהב
1 2 3 4  אתר פרסי האוסקר
↑  Kroll, Justin (June 16, 2021). Cynthia Erivo To Star in Remake Of ‘The Rose’ At Searchlight. Deadline Hollywood. Retrieved June 17, 2021.
| --- | --- |
בקרת זהויות :  GND: 4830666-6
רייף וון ויליאמס

| --- | --- |

 לידה:  12 באוקטובר 1872 דאון אמפני, הממלכה המאוחדת 
 פטירה:  26 באוגוסט 1958 (בגיל 85) לונדון, הממלכה המאוחדת 
 מקום קבורה:  מנזר וסטמינסטר 
 מוקד פעילות:  הממלכה המאוחדת 
 מקום לימודים:  טריניטי קולג', הקולג' המלכותי למוזיקה, בית הספר צ'רטרהאוס 
 סוגה:  מוזיקה קלאסית, אופרה, סימפוניה 
 שפה מועדפת:  אנגלית 
 כלי נגינה:  עוגב 
 חברת תקליטים:  דקה רקורדס 
 בן או בת זוג:  Ursula Vaughan Williams (1953–?) Adeline Maria Fisher (9 באוקטובר 1897–?) 
 פרסים והוקרה:  מדליית הזהב של החברה הפילהרמונית המלכותית (1930)  מדליית אלברט (1955)  מדליית ולטר וילסון קובלט (1930)  מסדר ההצטיינות  Honorary Member of the International Society for Contemporary Music 
 rvwsociety.com
 פרופיל ב-IMDb
 
פסל של וון ויליאמס בדורקינג
רייף וון ויליאמס (אנגלית: Ralph Vaughan Williams;‏ 12 באוקטובר 1872 - 26 באוגוסט 1958) היה מלחין ומנצח בריטי.
ויליאמס היה תלמיד בקולג' המלכותי למוזיקה בלונדון ובטריניטי קולג' בקיימברידג', ושירת כסגן במלחמת העולם הראשונה. הוא כתב תשע סימפוניות בין 1910 ל-1958 ועוד כמות ניכרת של יצירות אחרות - מוזיקה קאמרית, אופרה, מוזיקה כוראלית ומוזיקה לסרטים. כמו כן היה אספן של מוזיקה עממית בריטית וכיהן כנשיא האגודה למחולות ושירי עם אנגליים (EFDSS). ספריית האגודה קרויה על שמו, ספריית יד וון ויליאמס.
לקריאה נוספת

צבי צרי, ווהן ויליאמס, הוצאת עולם חדש, 2018.
הערות שוליים

↑  נהוג כיום להגות את השם Ralph כ"ראלף" (/ˈrælf/), אבל באנגלית מסורתית נהוג להגות את השם כרייף (/ˈreɪf/). וון ויליאמס נהג להגות את שמו כרייף, ראו The Pronunciation Of Ralph, וכן גם רייף פיינס.
| --- | --- |
בקרת זהויות :  NLI: 987007300262905171  PLWABN: 9810680337305606  BIBSYS: 90094524  BNE: XX1177244  BnF: cb13900779b (data)  CANTIC: a10432115  CiNii: DA02673374  GND: 118643118  ISNI: 0000 0001 0859 1472  LCCN: n79139255  LNB: 000041252  MusicBrainz: 4f3b96ed-f1f1-4a68-be73-0e0657837096  NDL: 00459613  NKC: ola2002150823  NLA: 35578594  NLK: KAC199628693  NSK: 000091548  NTA: 069689547  RERO: 02-A000171056  SELIBR: 200327  SNAC: w67p8x4w  SUDOC: 032411049  Trove: 1002160  VIAF: 89801735   WorldCat (עם VIAF): 89801735
קרטר ברקסטון

| --- | --- |

 לידה:  16 בספטמבר 1736 מחוז קינג אנד קווין, שלוש עשרה המושבות 
 פטירה:  10 באוקטובר 1797 (בגיל 61) ריצ'מונד, ארצות הברית 
 מדינה:  ארצות הברית, ממלכת בריטניה הגדולה 
 השכלה:  קולג' ויליאם ומרי 
 בן או בת זוג:  ג'ודית רובינסון ברקסטון Elizabeth Corbin Braxton 
 חתימה:   
 
קרטר ברקסטון (באנגלית: Carter Braxton; ‏16 בספטמבר 1736 – 10 באוקטובר 1797), מנציגי וירג'יניה בחתימה על הכרזת העצמאות של ארצות הברית.
ביוגרפיה

ברקסטון נולד במושבת וירג'יניה והתחנך בקולג' של ויליאם ומרי. בגיל 19 הוא נישא לג'ודית רובינסון ונולדו להם שתי בנות, אך רובינסון נפטרה שנתיים לאחר מכן, וברקסטון נסע עם בנותיו לאנגליה. המשפחה שבה לאמריקה בשנת 1760. ברקסטון נישא בשנית וכעבור זמן קצר נבחר לבית הנבחרים של וירג'יניה.
בשנת 1774, עם פירוק בית הנבחרים, היה ברקסטון נציג מחוז מגוריו בגוף המבצע שהוקם לאחריו. כעבור שנה, ב-1775, הוא נבחר למלא את מקומו של פייטון רנדולף בקונגרס הקונטיננטלי, שחבריו נמנו עם חותמי הכרזת העצמאות של ארצות הברית. כהונתו בקונגרס נמשכה בין פברואר לאוגוסט 1776, עת צומצמה משלחת הנציגים של וירג'יניה לחמישה נציגים. ברקסטון חזר לכהן בבית הנבחרים של וירג'יניה ומאוחר יותר שירת ברשות המבצעת במדינה.
לברקסטון היו מטעים רבים ולמעלה מ-160 עבדים. חלק נכבד מהונו של ברקסטון הושקע על ידו במימון ותמיכה במהפכה האמריקנית. רבות מהשקעותיו, הן במשלוחי ציוד והן בקרקעות, הושחתו על ידי הצבא הבריטי. בסיום המלחמה נותר ברקסטון בחובות גדולים מהם לא התאושש.
נפטר באוקטובר 1797 בביתו שבריצ'מונד בגיל 61.
שניים מניניו של ברקסטון החזיקו בתפקידים בממשל האמריקני: אליוט ברקסטון כיהן בבית הנבחרים של ארצות הברית וג'ון סטיבנסון כיהן כמושל קנטקי וכסנאטור.
רייפר אלסטון

| --- | --- |

אלסטון בשנת 2006
 לידה:  24 ביולי 1976 (בן 48) ניו יורק, ארצות הברית
 עמדה:  רכז
 גובה:  1.88 מטרים
 מכללה:  פרזנו סטייט
 דראפט:  בחירה מספר 39, 1998 מילווקי באקס
 קבוצות כשחקן
 1998–1999 1999–2002 2002–2003 2003 2003–2004 2004–2005 2005–2009 2009 2009–2010 2010 2011 2012:  איידהו סטמפיד מילווקי באקס מובייל רבלרס טורונטו ראפטורס מיאמי היט טורונטו ראפטורס יוסטון רוקטס אורלנדו מג'יק ניו ג'רזי נטס מיאמי היט ג'ג'יאנג ליונס לוס אנג'לס די-פנדרס
רייפר ג'מל אלסטון (באנגלית: Rafer Jamel Alston, נודע בכינוי Skip to my Lou; נולד ב-24 ביולי 1976) הוא כדורסלן עבר אמריקאי, אשר שיחק באופן פעיל בין השנים 1998–2012. לאורך 11 עונותיו בליגת ה-NBA שיחק עבור 6 קבוצות שונות, והעמיד ממוצעים כוללים של 10.1 נקודות, 4.8 אסיסטים, 1.2 ריבאונדים ו-1.2 חטיפות למשחק.
נעורים וקריירת מכללות

אלסטון נולד וגדל בשכונת ג'מייקה שבקווינס, ניו יורק. בנעוריו התבלט כשחקן כדורסל רחוב ("סטריטבול") מלהיב, הנודע בכישורי כדרור ומסירה ראוותניים. היה שחקן בולט במגרשי ראקר פארק שבהארלם, בהם שיחק לצד סטפון מרבורי ולמאר אודום. באחד ממשחקיו בראקר פארק שר לו הכרוז את השיר "Skip to my Lou", בשל הצורה בה דילג תוך כדי כדרור, ומאז דבק בו כינוי זה.
בשנת 1994 החל ללמוד ב"מכללת ונטורה" שבקליפורניה, ושנה לאחר מכן עבר ל"מכללת פרזנו". בעונת 1997/1998, עונתו האחרונה כסטודנט, למד ושיחק באוניברסיטת המדינה של קליפורניה בפרזנו ("פרזנו סטייט"). בעונתו היחידה בקבוצת הכדורסל של האוניברסיטה שיחק תחת המאמן חבר היכל התהילה של הכדורסל ג'רי טרקניאן, והעמיד ממוצעים של 11.0 נקודות, 7.3 אסיסטים ו-2.1 חטיפות למשחק.
בשנת 1999 הפיקה חברת ההנעלה AND1 סרטון להיטים המורכב ממיטב הביצועים של אלסטון בראקר פארק, וכצעד שיווקי העניקה עותק שלו לכל הרוכש זוג נעליים של החברה. הסרטון זכה לפרסום רב, לאחר שכ-200,000 עותקים שלו הופצו ברחבי ארצות הברית.
קריירת משחק

בדראפט ה-NBA‏ 1998 נבחר אלסטון בבחירה ה-39, על ידי מילווקי באקס. לפני הצטרפותו למילווקי שיחק לתקופה קצרה עבור איידהו סטמפיד מליגת ה-CBA, ובפברואר 2000 חתם על חוזה עם הבאקס. עד לסיום עונת 2001/2002 שימש כשחקן ספסל זניח במילווקי, וקלע 2.8 נקודות בממוצע למשחק בלבד. בינואר 2003, זכה לחוזה בטורונטו ראפטורס, ועד לסיום אותה עונה הציג יכולת טובה עם ממוצעים של 7.8 נקודות ו-4.1 אסיסטים למשחק כמחליפו מהספסל של אלווין ויליאמס. לקראת עונת 2003/2004 חתם על חוזה במיאמי היט, במדיה פתח ב-28 משחקים וקלע 10.2 נקודות למשחק.
בקיץ 2004 חזר לשחק בטורונטו, כאשר חתם בקבוצה על חוזה ל-6 עונות עבור כ-30 מיליון דולר. בעונת 2004/2005 תפקד כרכז הפותח של הראפטורס, וקלע שיא קריירה של 14.2 נקודות בממוצע למשחק, אליהן הוסיף 6.4 אסיסטים למשחק.
באוקטובר 2005 הועבר אלסטון בטרייד ליוסטון רוקטס, בתמורה למייק ג'יימס. ב-3 וחצי עונותיו ביוסטון המשיך להציג יכולת יציבה כרכז הפותח, ולאורך התקופה רשם ממוצעים של 12.6 נקודות, 5.7 אסיסטים, ו-3.5 ריבאונדים למשחק. בעונות 2007 ו-2008 העפילו הרוקטס לשלב הפלייאוף, אך בשני המקרים היא הודחה בסיבוב הראשון על ידי יוטה ג'אז.
בפברואר 2009 נשלח אלסטון לאורלנדו מג'יק במסגרת טרייד בין שלוש קבוצות, במסגרתו הועברו קייל לאורי ובראיין קוק ליוסטון, בעוד אדונל פוייל נשלח לממפיס גריזליס. עד לסיום עונת 2008/2009 שימש כרכז הפותח של המג'יק, במקומו של ג'מיר נלסון הפצוע, וסייע לקבוצה להעפיל לגמר ה-NBA בפעם השנייה בתולדותיה. בסדרת הגמר עצמה הפסידה אורלנדו מול לוס אנג'לס לייקרס בתוצאה 1–4. אלסטון פתח ב-23 מתוך 24 משחקי הקבוצה בפלייאוף, ותרם 12.2 נקודות ו-4.1 אסיסטים בממוצע למשחק.
לקראת עונת 2009/2010 הועבר יחד עם טוני באטי וקורטני לי בטרייד לניו ג'רזי נטס, בתמורה לווינס קרטר וראיין אנדרסון. לאחר 27 משחקים בניו ג'רזי שוחרר אלסטון מהקבוצה, וחתם במיאמי היט על חוזה עד לסיום העונה.
בינואר 2011, לאחר כשנה מאז משחקו האחרון, חתם על חוזה בקבוצת ג'ג'יאנג ליונס מליגת העל הסינית. בשמונת משחקיו בקבוצה קלע 19.2 נקודות למשחק. בעונת 2011/2012 שיחק בארבעה משחקים עבור לוס אנג'לס די-פנדרס מליגת הפיתוח של ה-NBA, בטרם פרש ממשחק.
הערות שוליים

↑  סטטיסטיקות הקריירה של אלסטון ב-NBA, באתר basketball-reference.com
1 2  מ"סקיפ" לרייפר, באתר לוס אנג'לס טיימס, 7 ביוני 2009
↑  סטטיסטיקות המכללות של אלסטון, באתר sports-reference.com
↑  רשימת הנבחרים בדראפט 1998, באתר basketball-reference.com
↑  אלסטון חותם על חוזה בטורונטו, באתר ESPN,‏ 9 ביולי 2004
↑  אלסטון נשלח בטרייד ליוסטון, באתר ESPN,‏ 4 באוקטובר 2005
↑  אלסטון נשלח בטרייד לאורלנדו, באתר chron.com,‏ 19 בפברואר 2009
↑  אלסטון, לי ובאטי נשלחים בטרייד לניו ג'רזי, באתר ESPN,‏ 25 ביוני 2009
↑  אלסטון חותם על חוזה במיאמי, באתר הקבוצה, 6 בינואר 2010
↑  אלסטון חותם על חוזה בג'ג'יאנג, באתר niubball.com,‏ 26 בינואר 2011
↑  סטטיסטיקות הקריירה של אלסטון בליגת הפיתוח, באתר basketball-reference.com
רייצ'ל, ג'ק ואשלי טו

| פרק מ"מראה שחורה" |
| --- | --- |
 מספר פרק:  3
 מספר עונה:  5
 תאריך שידור מקורי:  5 ביוני 2019
 אורך:  67 דקות
 שפה:  אנגלית
 תסריט:  צ'רלי ברוקר
 בימוי:  אן סוויצקי 
 כוכבים אורחים:  מיילי סיירוס בתפקיד אשלי אורטיז / אשלי טו (קול)  אנגאורי רייס בתפקיד רייצ'ל גוגינס  מדיסון דאבנפורט בתפקיד ג'ק גוגינס  סוזן פורפר בתפקיד קתרין אורטיז  מארק מנצ'קה בתפקיד קווין גוגינס  ג'רה מיליאגאן בתפקיד ביזי ג'י  דניאל סטיוארט שרמן בתפקיד בר  ג'יימס השלישי בתפקיד הבאנרו  ניקולס פאולינג בתפקיד ד"ר מונק
 דף הפרק ב-IMDb
 
"רייצ'ל, ג'ק ואשלי טו" (באנגלית: "Rachel, Jack and Ashley Too") הוא הפרק השלישי והאחרון בעונה החמישית בסדרת האנתולוגיה מראה שחורה. הוא נכתב על ידי יוצר הסדרה צ'רלי ברוקר ובוים על ידי אן סוויצקי, הפרק עלה לשידור בנטפליקס ב-5 ביוני 2019, יחד עם שאר עונה 5.
הפרק עוקב אחר אשלי או (מיילי סיירוס), זמרת פופ שמוגבלת באופן יצירתי על ידי צוות ההנהלה שלה, רייצ'ל (אנג'ורי רייס) וג'ק גוגינס (מדיסון דאבנפורט), אחיות מתבגרות המתמודדות עם אובדן אמם. ברוקר ביסס את הפרק על תסריט סיטקום שכתב שנים קודם לכן.
השירים של Nine Inch Nails - "Head Like a Hole" ו- "Right Where It Belongs" מתנגנים בפרק לצד רמיקסים של אשלי או, "On a Roll" ו-"Right Where I Belong". הפרק זכה לביקורות מעורבות מצד מבקרים, ששיבחו את הופעתה של סיירוס אך מתחו ביקורת על העלילה והקצב.
עלילה

לרגל יום הולדתה ה-15, רייצ'ל גוגינס (אנגאורי רייס) מקבלת רובוט בינה מלאכותית חדש בשם "אשלי טו", שמאפיין את דמותה של אלילת הפופ האהובה על רייצ'ל, אשלי או (מיילי סיירוס). רייצ'ל מתחילה להתייחס לאשלי טו כחברה ולא כצעצוע, לצערה של אחותה הגדולה ג'ק (מדיסון דאבנפורט). אשלי טו משכנעת את רייצ'ל לרקוד לשיר את השיר "On a Roll" של אשלי בתחרות הכישרונות של בית הספר, אך ההופעה נגמרת רע כשרייצ'ל נופלת. ג'ק מסתירה את אשלי טו ואומרת לרייצ'ל שהיא זרקה אותה.
בינתיים, אשלי או האמיתית לא מרוצה מתדמיתה וכותבת שירים שלדעת המנהלת שלה, דודתה קתרין (סוזן פורפאר), יערערו את הצלחתה. קתרין מגלה שאשלי אוגרת את התרופות שניתנות לה כדי להתמודד עם מצבי הרוח הירודים שלה. לילה אחד קתרין מכניסה מינון גדול של התרופות לארוחת הערב של אשלי ומכניסה אותה לתרדמת. כדי להסביר את היעדרה, קתרין אומרת לתקשורת כי התרדמת הייתה תוצאה של תגובה אלרגית קשה לפירות ים.
לשמע הידיעה על אשלי, ג'ק מחזירה את אשלי טו לרייצ'ל. שישה חודשים לאחר מכן, אשלי טו מופעלת על ידי דיווח חדשותי על מצבה של אשלי או, ואז היא מגלה כי קתרין חילצה מוזיקה מחלומותיה של אשלי או לאלבום חדש, בשילוב סריקות עם ההקלטות הקוליות שנעשו לרובוטים של אשלי טו. כשאשלי מתקלקלת, הבנות מחברות אותה למחשב של אביהן ומסירות מבלי לדעת מנגנון "מגביל" - ללא המגביל, לאשלי טו יש עותק דיגיטלי מלא של מוחה של אשלי או.
אשלי טו משכנעת את הבנות לקחת אותה לבית של אשלי כדי לאסוף עדויות דיגיטליות מהמחשב הנייד האמיתי שלה. הן עוברות את שומר הראש של אשלי, רק כדי שאשלי טו תנתק את מה שהיא מאמינה שהוא צינור החמצן של אשלי בכוונה לבצע בה המתת חסד. עם זאת, מתברר שהצינור הוא זה ששמר על אשלי בתרדמת. אשלי או מתעוררת וכולן בורחות ונוסעות למקום בו קתרין מציגה את אשלי לנצח, מחליפה הולוגרפית לאשלי או שיכולה להופיע בסיבובי הופעות. הן עוברות באור אדום ונוסעת אחריהן ניידת משטרה. הן מתרסקות על הבמה; כשאשלי יוצאת מהרכב, קתרין מבינה שתוכניתה נכשלה.
זמן מה לאחר מכן מוצגת אשלי בהופעה עם ג'ק כמוזיקאית רוק אלטרנטיבי בשם "אשלי פאקינג או" בזמן שרייצ'ל ואשלי טו צופות. שתיים מהמעריצות לשעבר של אשלי יוצאות החוצה, מאוכזבות מהכיוון המוזיקלי החדש של אשלי.